## Program pomoćničkog ispita za zanimanje graditelj plastičnih brodova

### NN 5/2004 (15.1.2004.), Program pomoćničkog ispita za zanimanje graditelj plastičnih brodova

# ministarstvo za obrt, malo i srednje poduzetništvo

**177**

Na temelju stavka 4. članka 53. Zakona o obrtu (Narodne
novine, br. 49/03), ministar za obrt, malo i srednje poduzetništvo nakon
prethodno pribavljena mišljenja Hrvatske obrtničke komore, donosi

### PROGRAM POMOĆNIČKOG ISPITA ZA ZANIMANJE GRADITELJ PLASTIČNIH BRODOVA

I.

Svrha
pomoćničkog ispita je dokazivanje ispitanika da je stekao vještine i
stručno-teorijska znanja, utvrđena nastavnim planom i programom za zanimanje
graditelj plastičnih brodova (Narodne novine, br. 84/97), nužna za obavljanje
poslova u tom zanimanju.

II.

Pomoćnički ispit se sastoji iz praktičnoga i teorijskog dijela.

III.

Za
praktični dio ispita zadaje se, u skladu s nastavnim planom praktičnog dijela
naukovanja, praktična zadaća (uradak i radne probe) iz područja:

1. ručna i strojna obrada stakloplastike;
2. upotreba i održavanje ručnih
   alata, ručnih mehaniziranih alata, sredstava i pribora za obradu
   stakloplastike;
3. izrada broda, izrada kalupa,
   izrada elemenata broda, priprema i nanošenje ukrasnog sloja, montiranje i
   spajanje dijelova opreme;
4. plastificiranje drvenih
   brodova;
5. preinaka plovila;
6. popravak drvenih i plastičnih
   brodova.

Ispitanik mora u zadanom roku primjereno pomoćničkom statusu izraditi uradak i obaviti radnu probu. Ispitna komisija na temelju dolje navedenih uradaka i radnih proba zadaje ispitaniku jedan do tri uratka i jednu do tri radne probe. Ispitna komisija može i samostalno predložiti uratke i radne probe koje će zadati ispitaniku.

## POMOĆNIČKI URADAK

|  |  |
| --- | --- |
| Vrsta uratka | Opis uratka |
| Centriranje, priprema, i premazivanje kalupa | Kandidat mora znati odabrati sredstva zapremazivanje kalupa, izabrati i pripremiti alate i pribor za centriranje i premazivanje te  centrirati i premazati kalup |
| Izrada trupa te palubnog dijela broda s ojačanim podvodnim dijelom i»sendvič« izvedbom gornjeg dijela broda i nadgrađa. | Kandidat mora znatiizabrati potreban  materijal za valjanje dijelova broda, pripremiti alate i pribor, utvrditi redoslijed postupaka izrade  i izraditi osnovne dijelove stakloplastičnog broda |
| Spajanje palubnog dijela s trupom broda | Kandidat mora znatiizabrati potreban  materijal , pripremiti alate i uređaje prema radnom postupku spajanja, i izvršiti spajanje. |
| Izrada  i montaža ojačanja i rebara | Kandidat mora znatiizabrati potreban  materijal  za izradu prema svojstvima i namjeni, izabrati i pripremiti alate i pribor, te izraditi i montirati ojačanja i rebra. |
| Montaža brodske opreme | Kandidat mora znati rasporediti i montirati opremu  prema tehničkoj dokumentaciji konstruktora. |
| Završna obrada broda | Kandidat mora znati izabrati alate i pribor i izvršiti završnu obradu ručnim električnim i pneumatskim alatima |

RADNA PROBA

|  |  |
| --- | --- |
| Vrsta radne probe | Opis radne probe |
| Plastificiranje drvenih dijelova broda | Kandidat mora znati odabrati sredstva zaplastificiranje, izabrati i pripremiti alate  pribor i uređaje za plastificiranje, zatim plastificirati drvene dijelove broda |
| Pripremanje i nanošenje gelkoat-a | Kandidat mora znati pripremiti  i odabrati sredstva zananošenje završnoga vanjskogsloja**,** izabrati i pripremiti alate,  pribor i uređaje te izvesti nanošenje završnog sloja |
| Nanošenje laminata | Kandidat mora znati izabrati i pripremiti alate,  pribor i uređaje te izvesti nanošenje laminata |
| Utvrđivanje oštećenja  i popravak na plastičnom dijelu broda | Kandidat mora znati utvrditi oštećenje broda, odabrati postupak popravka te pripremiti materijale alate i pribor za saniranje oštećenja te izvršiti popravak |
| Bojanje i zaštita nadvodnoga i podvodnog dijela broda | Kandidat mora znati izabrati i pripremiti alat, pribor i uređaje za  bojanje te odrediti vrstu boja i zaštitnih premaza za nadvodni ili podvodni  dio broda. Kandidat mora  izvesti bojanje i zaštitu  broda |
| Navoženje, transport i  porinuće broda | Kandidat mora znati izabrati vrstu porinuća i pripremiti opremu za porinuće, odrediti tehniku spuštanja i izvlačenja broda |

Pri
izradi praktične zadaće ispitanik (naučnik) se mora pridržavati propisanih
mjera zaštite na radu i zaštite okoliša te ostalih uvjeta koje odredi ispitna
komisija.

Ispitanik
mora ispitnoj komisiji priložiti mapu praktičnog dijela naukovanja za sve
godine obrazovanja iz koje je vidljivo da je uspješno svladao ovaj dio
naukovanja.

IV.

Stručno-teorijski
dio ispita obuhvaća teorijska znanja nužna za obavljanje praktičnih postupaka u
zanimanju koja su propisana nastavnim planom i programom za teorijski dio
naukovanja.

NASTAVNI PREDMET

*Tehnologija
zanimanja*

1.
Osnove proizvodne tehnike

2.
Osnove materijala

3.
Osnove strojeva i uređaja

4.
Osnove upravljanja i informatizacije

5.  Osnove
elektrotehnike

6.
Materijali za gradnju broda

7.
Strojevi i uređaji

8.
Organizacija i faze gradnje broda

9.
Izrada i spajanje elemenata

10. Unutarnja i vanjska oplata gradnje

11. Montaža broda

12. Porinuće broda

13. Popravak broda

*Tehnološke vježbe*

1.  Osnove
tehničkog komuniciranja

2.  Osnove
tehnike ispitivanja i mjerenja

3.  Tehnički
podaci - specifičnosti u brodogradnji

4. Tehnološki postupci - veta između
tehničko-tehnološke zakonitosti i praktičnog rada

###### Stručni račun

1.
Matematičke i računske osnove

2.
Izračunavanje ploča

3.
Izračunavanje materijala i fizikalnih veličina

4.  Izračunavanje troškova

# OCJENJIVAČKI LIST

I.
PRAKTIČNI DIO ISPITA

|  |  |
| --- | --- |
| **Radnje obavljene u okviru praktične zadaće** | **Broj bodova** |
| Priprema tehničko-tehnološke dokumentacije | 0 – 10 |
| Priprema radnog mjesta i red u radnim   prostorijama | 0 – 10 |
| Izbor radnih postupaka, strojeva, uređaja, alata i materijala. | 0 – 10 |
| Izvođenje postupaka  izrade zadanog uratka | 0 – 20 |
| Način rukovanja mehaniziranim alatima | 0 – 10 |
| Redoslijed i ispravnost postupka u rukovanju ručnim alatima i uređajima | 0 – 10 |
| Racionalna uporaba energije | 0 – 10 |
| Racionalna uporaba materijala | 0 – 10 |
| Kvaliteta i točnost izrade | 0 – 10 |
| Upotreba tehničko-tehnološke dokumentacije | 0 – 10 |
| Mjere zaštite na radu | 0 – 10 |
| Brzina i spretnost te vrijeme izrade uratka | 0 – 10 |
| Završni izgled uratka | 0 – 10 |
| UKUPNO BODOVA | 140 |

BODOVNA LISTA

|  |  |
| --- | --- |
| Postotak (%) bodova | Ocjena |
| 92 – 100 | Odličan             ( 5 ) |
| 81 – 91 | Vrlo dobar        ( 4 ) |
| 67 – 80 | Dobar               ( 3 ) |
| 50 – 66 | Dovoljan           ( 2 ) |
| 0 – 49 | Nedovoljan       ( 1 ) |

**II****.** **STRU****Č****NO** **–** **TEORIJSKI****DIO**

          Stručno-teorijski dio ispita je u pisanom obliku, a sastoji se od pitanja i zadaća koje postavlja ispitna komisija. Za zanimanja za koja postoji katalog ispitnih pitanja i zadataka za pomoćničke ispite, koristi se taj katalog.

           Ocjena se utvrđuje prema ovoj ljestvici:

BODOVNA LISTA

|  |  |
| --- | --- |
| Postotak (%) bodova | Ocjena |
| 90 – 100 | Odličan             ( 5 ) |
| 80 – 89 | Vrlo dobar        ( 4 ) |
| 70 – 79 | Dobar               ( 3 ) |
| 60 – 69 | Dovoljan           ( 2 ) |
| Manje od 30 | Nedovoljan       ( 1 ) |

Ispitanik koji postigne od 30 do 59 posto (%) bodova, upućuje se na usmeni
ispit.

Na usmenom ispitu u pravilu se provjeravaju znanja iz onih područja iz
kojih naučnik nije pokazao dostatna znanja na pismenom dijelu ispita.

|  |  |
| --- | --- |
| Klasa: 406-01/03-01/10  Ur. broj: 515-03-03-37  Zagreb, 17. prosinca 2003 |  |

Ministar

**Željko
Pecek**, v. r.

Ostalo, NN 5/2004-177